


RADVILIŠKIO RAJONO SAVIVALDYBĖS MERAS

POTVARKIS
DĖL DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ ADMINISTRATORIAUS SKYRIMO TERMINO PRATĘSIMO 

2025 m. sausio    d. Nr.  
Radviliškis

Vadovaudamasis Lietuvos Respublikos vietos savivaldos įstatymo 6 straipsnio 46 punktu, 25 straipsnio 5 dalimi, 27 straipsnio 2 dalies 31 punktu ir Lietuvos Respublikos civilinio kodekso 4.84 straipsnio 4 dalimi:
1. Pratęsiu nuo 2025 m. vasario 7 d. naujam penkerių metų laikotarpiui UAB „Mano Būstas Radviliškis“ (buveinė – Aušros a. 5, LT-82196 Radviliškis, įmonės kodas – 171205389, PVM kodas – 712053811, duomenys kaupiami ir saugomi Juridinių asmenų registre) skyrimą šio potvarkio pridedamame priede nurodytų daugiabučių gyvenamųjų namų bendrojo naudojimo objektų administratoriumi (toliau – Administratorius). 
2. N u s t a t a u , kad:
2.1. bendrojo naudojimo objektų administravimo tarifai negali būti didesni nei skaičiuojant pagal Radviliškio rajono daugiabučių gyvenamųjų namų bendrojo naudojimo objektų administravimo skaičiuojamąjį tarifą – 0,046 Eur/m2 naudingo ploto per mėnesį (be PVM), nustatytą Radviliškio rajono savivaldybės tarybos 2017 m. birželio 22 d. sprendimu Nr. T-596 „Dėl Radviliškio rajono daugiabučių gyvenamųjų namų bendrojo naudojimo objektų administravimo maksimalaus tarifo apskaičiavimo tvarkos aprašo patvirtinimo“; 
2.2. Administratoriaus įgaliojimai pasibaigia 2030 m. vasario 6 d., taip pat įregistravus daugiabučio namo savininkų bendriją, sudarius patalpų savininkų jungtinės veiklos sutartį ir kitais Lietuvos Respublikos civilinio kodekso nustatytais atvejais. 
3. Pavedu:
3.1. UAB „Mano Būstas Radviliškis“ administratoriaus skyrimo termino pratęsimą šio potvarkio priede nurodytiems daugiabučiams namams įregistruoti Nekilnojamojo turto registre ir apie administratoriaus paskyrimą paskelbti šių namų bendrojo naudojimo patalpose (skelbimų lentose);
3.2. Radviliškio rajono savivaldybės administracijos Statybos ir viešosios tvarkos skyriui apie Administratoriaus skyrimo  termino pratęsimą paskelbti Radviliškio rajono savivaldybės interneto svetainėje.
4. N u r o d a u , kad šis potvarkis ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose. 



Savivaldybės meras			                                   Kazimieras Račkauskis

